**Írásos előterjesztés**

a kulturális rendezvények időpontjának meghatározása napirendi ponthoz, a Képviselő-testület 2022. január 27-i soros ülésére.

**Tisztelt Képviselő-testület!**

Az alábbi tervezet alapján javaslom Kardoskút település nagyobb rendezvényeinek alábbi időpontjainak megvitatását és elfogadását.

Január hónap

Csoportfoglalkozások indítása, közösségi rendezvényt a pandémia miatt nem tervezek.

Február hónap

Febr. 26.: Községi gyermekfarsang

Március hónap

Márc. 15., 10 óra: Megemlékezés a nemzeti ünnep alkalmából

Április hónap

Ápr. 14.: Húsvéti játszóház az Oncsa házzal közös szervezésben

Ápr. 23.: Bál – NMI program pályázatából

Május hónap

Máj. 1.: Majális, a helyi turisztikai egyesülettel együttműködésben

Május 25.: Kihívás napja - az országos rendezvényhez csatlakozunk

Máj. 28.: Gyermeknap, a közalapítvánnyal együttműködésben *(egyeztetés alatt)*

Máj. 29. vagy jún. 5.: Hősök napja, a történelmi egyházakkal együttműködésben

Június hónap

Jún. 5.: Pünkösdi szalonnasütés

Július hónap

Júl. 16.: Falunap és Lenti József Kispályás Labdarúgó Emléktorna

Júl. 25-29: Nyári tábor gyerekeknek

Augusztus hónap

Aug. 1-5-e között nyári tábor gyerekeknek

Aug. 27.: Nyárzáró zenés est

Szeptember hónap

Szept. 10.: Nyugdíjas Vers- és Prózaíró Pályázat díjkiosztó ünnepsége, a Kardoskúti Antológia átadása

Szept. 17.: Fehértó napja, a KMNP-kal együttműködésben

Szept. 30.: Idősek Világnapja alkalmából az időskorúak, a kerek évfordulós házaspárok, a község legidősebbjeinek köszöntése *(műsor és ebéd)*

Október hónap

Okt. 8.: Díszpolgári cím ünnepélyes átadója

Okt. 23. 10 óra: Községi megemlékezés a nemzeti ünnep alkalmából

Okt. 28.: Tökfaragó buli

November hónap

Nov. 12.: VI. Márton napi ludasságok

Nov. 19.: Katalin-Erzsébet napi bál

Nov. 26.: András napi disznótor, a helyi turisztikai egyesülettel együttműködve

December hónap

Dec. 5.: Mikulás ünnepség

Adventi gyertyagyújtások alkalmai: nov. 27., dec.4., dec. 11., dec.18.

Dec. 18.: Községi karácsonyi ünnepség

Dec. 31.: Szilveszteri mulatság

A fentebb ismertetett rendezvények mellett a művelődési házban működő csoportok, klubok illetve a lakosságnak szervezett kisebb kulturális programok, események bővítik a nagyobb települési rendezvényeinket. Emellett a helyi civil szervezetek összejöveteleihez, egyéb programjaihoz, illetőleg a családi események, lakodalmak lebonyolításához nyújtunk segítséget.

Bízom benne, hogy a 2022-es év programtervezetével előzetes segítséget tudtam adni a költségvetés tervezéséhez is. A fenti programokhoz kapcsolódó pénzügyi tervezetet előzetesen megküldtem az önkormányzati költségvetési táblázat összeállításához.

Kardoskút, 2022. január 12.

Vargáné Neller Borbála Tünde, sk.

művelődésszervező